
Építészet a Holdon

Kulcsszavak: Hold; szerkezetek; lakhatás; ellenállás; jövő
1969 július 20-án lépett először ember a Holdra. E lábnyom mély nyomot hagyott az emberiség számára, melyet ma is őriz a Hold felszíne. A nagy áttörést követve, egészen 1972 december 14-ig 6 alkalommal volt holdra szállás. Azóta a múlt élményeiből táplálkozva újabb álomképek tartották életben a Holdon való élhetőséget. Most újból megtörténik. Álomból valóság lehet. Több, mint 50 év után, megcélozzuk a Holdat és hosszabb tartózkodás kialakítása a cél. Erre az alkalomra több terv is született arról, hogyan és hol, milyen építményekben élnének az emberek ottlétük alatt. A Holdon való építészet viszont az első holdra szállástól kezdődött. Azóta folyamatosan fejlődött és az ottani körülményeket és tapasztalatokat figyelemebe véve születtek újabbnál újabb tervek. De milyen is lehet a Holdon élni? Milyen körülményeknek kell megfelelni? Az ottani körülményeket, veszélyeket figyelembe véve, hogyan lehetne mégis embereknek alkalmas környezetet kialakítani? Milyen formai elv lenne erre a legmegfelelőbb?
A dolgozat bemutatja a Holdon való építészetet, az ottani körülményeket és az erre megfelelő kialakításokat elemzi, hogy rávilágítson egy újabb építészet kialakulására a Földön túl.



